CELEX: 32013R1224
Language: et
Date: 2013-11-29 00:00:00
Title: Komisjoni määrus (EL) nr 1224/2013, 29. november 2013 , millega muudetakse määrust (EÜ) nr 800/2008 seoses selle kohaldamisajaga

30.11.2013   
            
            
               ET
            
            
               Euroopa Liidu Teataja
            
            
               L 320/22
            
         KOMISJONI MÄÄRUS (EL) nr 1224/2013,
   29. november 2013,
   millega muudetakse määrust (EÜ) nr 800/2008 seoses selle kohaldamisajaga
   EUROOPA KOMISJON,
   võttes arvesse Euroopa Liidu toimimise lepingut, eriti selle artikli 108 lõiget 4,
   võttes arvesse nõukogu 7. mai 1998. aasta määrust (EÜ) nr 994/98, milles käsitletakse Euroopa Ühenduse asutamislepingu artiklite 92 ja 93 kohaldamist teatavate horisontaalse riigiabi liikide suhtes (1),
   olles pidanud nõu riigiabi nõuandekomiteega
   ning arvestades järgmist:
   
               (1)
            
            
               Komisjoni määrus (EÜ) nr 800/2008 (2) kaotab kehtivuse 31. detsembril 2013.
            
         
               (2)
            
            
               8. mai 2012. aasta teatisega „ELi riigiabi ajakohastamine” (3) algatas komisjon riigiabi eeskirjade laialdasema läbivaatamise. Kõnealuse läbivaatamise raames on määrust (EÜ) nr 994/98 on juba muudetud nõukogu aasta määrusega (EL) nr 733/2013 (4). Mitme muu riigiabi käsitleva õigusakti läbivaatamine on alles pooleli, need õigusaktid hõlmavad näiteks teadus- ja arendustegevust ning innovatsiooni, keskkonnaabi, riskikapitali ning raskustes olevate äriühingute päästmist ja ümberkorraldamist. Kõnealuste õigusaktide kohandamist ei ole võimalik enne määruse (EÜ) nr 800/2008 kehtivusaja lõppemist lõpule viia. Et tagada ühtne lähenemisviis kõigile riigiabi käsitlevatele õiguslikele vahenditele, on asjakohane pikendada määruse (EÜ) nr 800/2008 kohaldamisaega kuni 30. juunini 2014.
            
         
               (3)
            
            
               Määrust (EÜ) nr 800/2008 tuleks seepärast vastavalt muuta.
            
         
               (4)
            
            
               Võttes arvesse määruse (EÜ) nr 800/2008 kehtivusaja pikendamist, võib mõni liikmesriik soovida pikendada meetmeid, mille kohta on esitatud kõnealuse määruse artikli 9 kohane kokkuvõtlik teave. Selleks et vähendada halduskoormust, on asjakohane, et kokkuvõtlik teave nende meetmete pikendamise kohta tuleks lugeda komisjonile edastatuks, tingimusel et meetmete osas ei ole tehtud ühtegi sisulist muudatust.
            
         
               (5)
            
            
               Käesolev määrus jõustub järgmisel päeval pärast selle avaldamist Euroopa Liidu Teatajas, mis võimaldab pikendada määruse (EÜ) nr 800/2008 kohaldamisperioodi enne selle kehtivuse lõppemise kuupäeva,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 800/2008 artikli 45 teine lõik asendatakse järgmisega:
   
      „Määrust kohaldatakse kuni 30. juunini 2014.”
   
   Artikkel 2
   Kui tulenevalt määruse (EÜ) nr 800/2008 muutmisest soovib liikmesriik pikendada meetmeid, mille kohta on komisjonile esitatud määruse (EÜ) nr 800/2008 artikli 9 kohane kokkuvõtlik teave, loetakse, et kokkuvõtlik teave kõnealuste meetmete pikendamise kohta on komisjonile edastatud, tingimusel et meetmete osas ei ole tehtud ühtegi sisulist muudatust.
   Artikkel 3
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja liikmesriikides vahetult kohaldatav kooskõlas aluslepingutega.
      Brüssel, 29. november 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  EÜT L 142, 14.5.1998, lk 1.
   
      (2)  Komisjoni määrus (EÜ) nr 800/2008, 6. august 2008, EÜ asutamislepingu artiklite 87 ja 88 kohaldamise kohta, millega teatavat liiki abi tunnistatakse ühisturuga kokkusobivaks (ELT L 214, 9.8.2008, lk 3).
   
      (3)  Komisjoni teatis Euroopa Parlamendile, nõukogule, Euroopa Majandus- ja Sotsiaalkomiteele ning Regioonide Komiteele „ELi riigiabi ajakohastamine”, 8.5.2012, COM(2012) 209 (final).
   
      (4)  ELT L 204, 31.7.2013, lk 11.